Carmen Carbonell, 1917
**Carmen Carbonell Nonell**, ezaguna **Carme Carbonell** edo **Carmen Carbonel**l izenez(Bartzelona, Katalunia, 1900eko martxoaren 19a - ib. 1988ko azaroaren 27a) kataluniar aktorea eta antzerki-enpresaburua izan zen.

Biografia
---------

Gurasoan San Andreu del Palomarreko Antoni Carbonell eta Zaragozako Enriqueta Nonell izan ziren.

Ondorengo aktoreak izan ditu. Jorge Vico aktorea semea da (1933-1977) eta Antonio Vico aktorea biloba (1956-), zein Maribel Lara aktorearekin ezkonduta dagoen (1971-).

### Aktore ibilbidea

XX. mendeko espainiar antzerkiko dama handienetako bat 1914an hasi zen eszenatokietan, eta artean txikia zen Printzesaren Antzoki zaharrean (gero María Guerrero Antzokiabihurtuta). 

Margarita Xirgu-ren konpainiatik igaro ondoren, hogeita hamarreko hamarkadatik Madrilgo Lara Antzokira joan zen. Hantxe ezagutu zuen bere senarra, Antonio Vico aktorea, eta harekin sortu zuen konpainia propioa. Besteak beste, Carlos Arnichesen *Para ti es el mund*o (1929) estreinatu zuen. 

Gerra Zibilaren ondoren, senar-emazteak Concha Catalárekin eta Manuel Gonzálezekin elkartu ziren, eta *Los Cuatro Ases* konpainia sortu zuten. 1940 eta 1950 hamarkadetan arrakasta handia lortu zuten

1962an, Josep Pousen *La senyora àvia vol marit/ Baserritar andreak senarra nahi du* lana interpretatu zuen, lehen aldiz, katalanez. 1978ko martxoaren 3an estreinatu zen Bartzelonan Salvador Espriuren *Una altra Fedra, si us pla/ Beste Fedra bat, mesedez*, Nuria Espert eta Lluís Pasqual gazte baten zuzendaritzapean.

Lanak
-----

### Antzerkian

Carmen Carbonellek parte hartu zuen antzerki-muntaien artean *Mariana Pineda* (1927), *La princesa Bebé* (1927), *Más fuerte que el amor* (1928), *Pigmalión*, Los *Palomas*, *Gigí*, *Harold eta Maude*, *Margarita eta* *los hombres*, *La Casa de Bernarda Alba*, *¡Viva lo imposible!* (1939), *Y amargaba* (1941), *El aprendiz de amante* (1947), *La señal que se espera* (1952), *Chocolate a la española* (1953), *Otra Fedra, si gustais*, *La casamentera* (1960) eta *Los caciques* (1962). 

Azken urteetan, George Bernard Shawren *Pigmalion* lanean (1964) parte hartu zuen, Arthur Millerren *Después de la caída* (1965), Alfonso Pasoren *Mostrar a un sinvergüenza* (1967-1968), Jaime Salom-en *Los delfines* (1969), Antonio Buero Vallejoren *La doble historia del doctor Valmy* (1976), Federico García Lorcaren *La Casa de Bernarda Alba* (1976), Ben Jonsonen *Volpone*, edo Molière-ren *El mal imaginari*o.

### Zineman

Haren karrera zinematografikoa askoz diskretuagoa izan zen, eta titulu aipagarri gisa aipa daitezke Ladislao Vajdaren *Marcelino pan y vino* (1955), Jorge Grauren *El secreto inconfesable de un chico bien* (1976), Pedro Olearen *El hombre llamado Flor de Otoño* (1978) eta Luis García Berlangaren *Nacional III* eta telebistarako Ana Diosdadoren *El okapi.*

Sariak
------

* Antzerki Sari Nazionala, 1959an eta 1980an.
* Madrilgo María Guerrero saria.
* Arte Ederren Zirkuluaren domina.
* Valladolideko Urrezko Domina.

Erreferentziak
--------------

1. ↑   **(Gaztelaniaz)** «Inicio — Teatro.es» *www.teatro.es* (Noiz kontsultatua: 2022-11-29).
2. ↑    *Registre de Naixements de l'Ajuntament de Barcelona, any 1900, número de registre 2914./ Bartzelonako Udaleko Jaiotzen Erregistroa, 1900. urtea, 2914 erregistro zenbakia..* .
3. ↑   «Hemeroteca - La Vanguardia - Home» *hemeroteca.lavanguardia.com* (Noiz kontsultatua: 2022-11-29).
4. ↑   «Hemeroteca - La Vanguardia - Home» *hemeroteca.lavanguardia.com* (Noiz kontsultatua: 2022-11-29).
5. ↑   **(Katalanez)** «Una altra Fedra i unes altres anècdotes, si us plau» *Núvol* (Noiz kontsultatua: 2022-11-29).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3817736
* Commonscat Multimedia: Carmen Carbonell

---

* **Identifikadoreak**
* WorldCat
* VIAF: 44079764
* ISNI: 0000 0000 4653 1684
* BNE: XX5209788
* BNF: 166438521 (data)
* LCCN: no2007073320
* SUDOC: 196783844

 |

* Wd Datuak: Q3817736
* Commonscat Multimedia: Carmen Carbonell